NaiveNeuron/SloPal huggingface dataset:
Hanuliaková, Jana, poslankyňa NR SR (2024-01-11):
Ďakujem. Kolega Truban vo svojom príspevku veľa hovoril o eurofondoch a o riziku, ktoré nám hrozí, ak táto vláda nezatiahne ručnú brzdu. My naozaj reálne môžeme prísť o eurofondy a ľudia to teda, žiaľ, pocítia na vlastnej koži. A ja si myslím, že určite sa im nebude páčiť, keď sa prestanú rekonštruovať cesty, keď sa prestanú revitalizovať centrá obcí a miest, keď sa prestanú stavať cyklochodníky, nové školy a škôlky a myslím si, že treba im neustále opakovať a upozorňovať na to. A treba aj povedať, že potom sa môžu ísť poďakovať pánom Ficovi, Dankovi a Pellegrinimu. Ide naozaj o mimoriadnu situáciu. Európska komisia totižto bežne nekomentuje vnútorné záležitosti členských štátov. Robí tak naozaj len vo výnimočných prípadoch, keď sú ohrozené princípy fungovania Európskej únie, a teda princípy fungovania právneho štátu, čo môžeme teda práve sledovať naživo, že sa tu deje. A ak táto vláda chce naozaj vedome ohrozovať princípy právneho štátu, a teda robí to úplne podľa mňa na hulváta. A toto, teda ja, toto podľa mňa nie je tá nová politická kultúra, ktorú nám sľuboval pán Pellegrini a je naozaj smutné, že on ako kandidát na prezidenta pred týmto zatvára oči. A ešte tu v priamom prenose nám zahrá divadielko o tom, že ako my bránime alebo blokujeme nejakej diskusii. A ja teda pevne verím, že toto jeho pokrytectvo mu voliči a voličky v najbližších voľbách aj spočítajú. Ďakujem. (Potlesk.)
Kotleba, Marian, poslanec NR SR (2017-12-05):
Pán kolega, budem reagovať teda na vaše vystúpenie, na tú kritiku, ktorú ste povedali, a ja sa s tým musím stotožniť, ale z môjho pohľadu je ten vládny návrh problematický najmä v dvoch oblastiach alebo z dvoch dôvodov. Prvý dôvod je ten, že sa neustále odvoláva na tie spomínané akčné plány, a problémom tých akčných plánov nie je ani to, že existujú, to môžme aj vnímať ako nejakú snahu vlády pohnúť veci, problémom tých akčných plánov je skôr to, čo obsahujú a na čom sú postavené. Viackrát tu bolo povedané, že mnohí to vnímajú ako jednoducho nejaký nový model prelievania verejných zdrojov do rúk tých vhodných a vybraných firiem, ktoré majú realizovať jednotlivé časti akčných plánov, ale musíme sa zamyslieť nad tým, či ten obsah tých akčných plánov je taký, aký by mal byť, či nie je náhodou postavený na hlavu, pretože keď sa pozriem na zoznam najmenej rozvinutých okresov k dnešnému dňu, tak ja si neviem predstaviť, ako v takom okrese Sabinov, Gelnica, Poltár alebo Rimavská Sobota pomôže v zamestnanosti a v celkovom zdvihnutí životnej úrovne ľudí vybudovanie nejakého oddychového centra, rekonštrukcia nejakej, nejakých lavičiek alebo obnovenie miestnej pošty. To nie sú veci, ktoré prinesú zamestnanosť, to nie sú veci, ktoré tým ľuďom dajú nádej, že ich život v týchto okresoch sa aspoň priblíži k úrovni života ľudí napríklad v krajských mestách. A druhá vec, čo je problémová v tej samotnej novele, je to, že hovorí sa tu o tej rade dosť podrobne, v § 5, ale nikde nie je spomenuté napríklad samosprávny kraj. Absolútne odignorované zo strany vlády, tak potom na akú... (Prerušenie vystúpenia časomerom.)
Hargaš, Ján, poslanec NR SR (2024-01-23):
Ďakujem za slovo. Kolegyňa Mesterová, ty si tak apelovala na koaličných poslancov, raz, dva, tri, štyri, päť, piatich, ktorých tu vidím, ak nerátam pána predsedajúceho a pána Suska. Ja si myslím, že to je správne toto robiť a teraz so všetkou úctou k vám, to nie je nič osobné, ale naozaj si myslím, že je správne apelovať na jednotlivých poslancov, ktorí tu zastupujú svojich voličov, keď už teda nemáte ambíciu to vysvetliť krajine v celosti, tak aby ste to vysvetlili aspoň svojim voličom. No a ja som minulý týždeň začal takú rubriku, som sa pýtal jednotlivých poslancov, či už vysvetlili svojim voličom, ktorí im osobne dali preferenčné hlasy, že veria, že oni, práve oni budú zastupovať ich záujmy, tak či už im vysvetlili, prečo sa budú v tejto krajine cítiť bezpečnejšie, ak za 35-tisícovú krádež bude hroziť iba podmienka a dôjde tu k masívnemu prerušeniu trestných konaní obvinených a potenciálnych zločincov. Tak teda by som sa chcel spýtať, keď už teda máme po víkende, pani poslankyne Plevíkovej, či, aký bol víkend a či vysvetlila svojim, svojim 2 379 voličom, že čo, za čo sa to plánuje postaviť. Potom tu vidím pána poslanca Richtera, on je teda z nitrianskeho, ja odtiaľ tiež pochádzam, 10 161 krúžkov, či ste mali šancu vysvetliť vašim voličom, ktorí vám dôverujú. (Reakcia z pléna.) Čiže vysvetlili ste im, že toto bude v prospech ich bezpečnosti. Ďakujem, že ste si aspoň túto domácu úlohu spravili, tak keď už teda nám ste to nevysvetlili. Vidím tu pána poslanca Faiča, ak sa nemýlim, 1 073 krúžkov, tiež ľudia vedia, za čo budete hlasovať v ich mene? A ešte neviem, či pán poslanec Ježík, ak sa nemýlim, ale viete, nevystupujete v rozprave, tak vás ťažko, ešte sa nepoznáme, tak tiež by som sa spýtal, že... (Prerušenie vystúpenia časomerom.)
Sulík, Richard, predseda NR SR (2011-03-30):
Prepáčte pán poslanec, poprosím kolegov keby mohli venovať pozornosť vystúpeniu. Ďakujem.
Grendel, Gábor, podpredseda NR SR (2020-09-02):
Prosím, prezentujme sa a hlasujme. (Hlasovanie.) Prítomných 99 poslancov, za 98, proti nikto, nezdržal sa nikto, nehlasoval 1 poslanec. Konštatujem, že sme schválili návrh na pridelenie zákona príslušným výborom. Panie poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, navrhujem, aby teraz počas prestávky rokovali príslušné výbory, ktorým bol vládny návrh zákona pridelený na prerokovanie. Po skončení rokovania týchto výborov by sme pokračovali v 11. schôdzi Národnej rady druhým čítaním. Prosím predsedov príslušných výborov, aby zvolali schôdze výborov. Pani poslankyňa Záborská.
M. Dzurinda, predseda vlády SR: (2003-07-03):
Odborníci neočakávajú pokles predaja tlače aj vzhľadom na to, že noviny, časopisy nepochybne budú mať snahu udržať si svojich čitateľov kvalitnejším obsahom. Takže, ak dôverujeme týmto oficiálnym číslam a ak by som mal vyjadriť svoj názor a priamo odpovedať na vašu otázku, tak si myslím, že, áno, občan sa dostane aj potom, čo zamýšľame urobiť, k periodickej tlači. Z. Martináková, podpredsedníčka NR SR: Pán poslanec Jarjabek - doplňujúca otázka.
Kotleba, Marian, poslanec NR SR (2017-12-05):
Vážený pán poslanec Číž, v podstate sa dá súhlasiť s vašou, dá sa povedať, oprávnenou požiadavkou na vytvorenie akejsi slušnejšej a konštruktívnejšej politickej atmosféry a kultúry v spoločnosti aj v tomto pléne. To si myslím, že nemôže naozaj nikto s tým mať nejaký vážnejší problém. Ale uznajte sám, že kým pokračujú niektoré doslova protiľudové a protidemokratické prvky alebo niektoré protiľudové a protidemokratické praktiky zo strany politikov vládnej koalície, tak asi nebude veľmi jednoduché a nejaké aktívne alebo rýchle vypočuť túto vašu požiadavku, pretože tá forma by mala aspoň nejako kopírovať ten obsah, akým je ten obsah, nevravím že vždy, ale v niektorých momentoch taký dosť podivný, tak potom to tu vyzerá, ako to tu vyzerá. Ale tá iniciatíva, z mojej strany ja to vítam. Ďakujem pekne.
Grendel, Gábor, poslanec NR SR (2017-03-23):
Ďakujem za faktické poznámky. Pokiaľ ide o pána poslanca Antala, tak ja nevidím veľmi ten rozdiel medzi cigaretami, benzínom a tými nákupmi, lebo keď idem nakúpiť, tak tiež musím mať nejakú tašku, lebo však v čom odnesiem potom ten nakúpený tovar? No a pokiaľ ide o to, že kam pôjdu tie peniaze z toho poplatku, ak by sme ho zaviedli, teda ten minimálny, tak navrhujem v pozmeňováku na 25 eurocentov, v zásade pri tejto diskusii vám poviem, že mne to je naozaj že šumafuk, kam tie peniaze pôjdu, lebo v tejto novele ide o to, či chceme, alebo nechceme urobiť niečo pre zníženie spotreby ľahkých igelitových tašiek. Môj názor je, že to samotné uzákonenie spoplatnenia to proste nevyrieši, lebo už dnes za tie tašky proste ľudia platia 9 centov, 10 centov, však tak ako som povedal v rozprave. A preto si myslím, že motivačným faktorom môže byť, ak zvýšime tú cenu. Pokiaľ ide o pána poslanca Pčolinského, ktorý povedal, že by uvítal aj vyššiu sumu, ako je 25 centov, ja som túto sumu určil podľa toho, koľko stoja potom tie hrubšie igelitové tašky a tie stoja približne od 30 centov. Čiže snažil som sa to nastaviť tak, aby tie ľahké igelitové tašky stáli viac ako teraz, ale boli ešte stále o niečo lacnejšie ako tie hrubšie tašky.
B. Bugár, doterajší podpredseda NR SR: (2006-07-04):
Otváram rozpravu k prednesenej správe a informácii a pýtam sa, či sa hlási niekto do rozpravy k tomuto bodu programu. Nie. Vyhlasujem rozpravu za skončenú. Pristúpime teraz k hlasovaniu. Najskôr budeme hlasovať o návrhu uznesenia, ktorým Národná rada podľa čl. 76 ústavy a § 8 ods. 2 zákona o rokovacom poriadku overuje platnosť voľby poslancov Národnej rady Slovenskej republiky. Nech sa páči, prezentujme sa a hlasujme. Počkáme, pani predsedníčka, kým budete mať kartu. Tak môžem spustiť hlasovanie, nech sa páči, prezentujme sa a hlasujme. (Hlasovanie.) Prítomných je 141 poslancov, za 140, nehlasoval 1. Konštatujem, že Národná rada Slovenskej republiky schválila uznesenie, v ktorom overuje platnosť voľby poslancov Národnej rady Slovenskej republiky zvolených vo voľbách 17. júna 2006. Teraz budeme hlasovať o uznesení o nastúpení náhradníkov na neuplatnené mandáty poslancov. Prezentujme sa a hlasujme. (Hlasovanie.) Prítomných je 144 poslancov, za 141, zdržali sa 2, nehlasoval 1. Konštatujem, že Národná rada Slovenskej republiky zobrala na vedomie túto informáciu. Vážené panie poslankyne, páni poslanci, v súlade s § 12 zákona o rokovacom poriadku prerušujem rokovanie ustanovujúcej schôdze na 15 minút. Je to čas potrebný na utvorenie poslaneckých klubov. Pri utvorení poslaneckých klubov sa postupuje... (Ruch v sále.) Páni poslanci, ak vás to nebaví, nech sa páči. ... sa postupuje podľa § 64 zákona o rokovacom poriadku. Žiadam, aby predsedovia poslaneckých klubov pred skončením prestávky odovzdali písomné oznámenia s pripojenou zápisnicou o utvorení poslaneckého klubu, podpísanou všetkými ustanovujúcimi členmi poslaneckého klubu. Rozdelenie priestorov na schôdze poslancov za jednotlivé politické strany a hnutia je takéto: - strana SMER – sociálna demokracia: prízemie, rokovacia miestnosť č. 30, - Slovenská demokratická a kresťanská únia – Demokratická strana: prízemie, rokovacia miestnosť č. 76, - Slovenská národná strana: 1. poschodie, rokovacia miestnosť č. 148, - Strana maďarskej koalície – Magyar Koalíció Pártja: prízemie, rokovacia miestnosť č. 31, - Ľudová strana – Hnutie za demokratické Slovensko: 1. poschodie, rokovacia miestnosť č. 147, - Kresťanskodemokratické hnutie: prízemie, rokovacia miestnosť č. 32. Takže vyhlasujem 15-minútovú prestávku. Po 15 minútach prosím predsedov jednotlivých poslaneckých klubov, aby oznámili utvorenie poslaneckého klubu a doniesli aj zápisnicu. Ďakujem pekne. (Prerušenie rokovania o 14.10 hodine.) (Pokračovanie rokovania o 14.25 hodine.)
Jurinová, Erika, podpredsedníčka NR SR (2014-03-18):
Ďakujem pekne, pán predseda. 27. 2. 2014 bola doručená do Národnej rady Slovenskej republiky správa o činnosti verejnej ochrankyne práv. Pýtam sa preto alebo teda žiadam o zaradenie tohto bodu medzi body tejto schôdze a pýtam, že či naozaj nebol dôvod na to, že nebola zaradená tá správa už na tú schôdzu, ten, že čakáte, kedy už bude presunuté sídlo do Košíc, a vtedy bude mať ombudsmanka sťažený prístup do Bratislavy. Ďakujem. (Ruch v sále.)
Brocka, Július, poslanec NR SR (2013-02-14):
Áno. Ja som rád, že na začiatok zareagoval na tú aktuálnu situáciu, ktorá v tejto rokovacej sále vznikla, že zareagoval na to, ako poslanci SMER-u do nohy všetci odtiaľto odišli. Prosím vás, veď oni nás nemuseli počúvať, veď sme na to zvyknutí, pán podpredseda, my sme na to zvyknutí, že zo SMER-u nás ignorujú pri rozpravách o všetkých dôležitých témach, o ktorých tu diskutujeme, ale oni sa dnes zasprávali, oni sa dnes zasprávali inak. Oni zdúchli! Oni utiekli! A predsa veď oni majú 83 hlasov, oni si môžu všetko odhlasovať a nikto z nás si nemyslí, že my pri hlasovaní o našom návrhu uznesenia budeme úspešní. To znamená, toto správanie, toto správanie, to je správanie slabocha. Takto predsa reaguje slabší. A ešte jedna vec z toho vyplýva. Dámy a páni, v parlamente nie je rozhodujúci počet. Sila vyzerá inak. To, čo predviedol SMER, to je výraz slabosti. Oni sa nás boja! A to ja považujem za veľmi pozitívnu informáciu z tejto rozpravy. (Potlesk.)
Laššáková, Jana, podpredsedníčka NR SR (2013-04-16):
Na vystúpenie pána poslanca nie sú faktické poznámky. Nech sa páči, pán poslanec Muňko, máte slovo.
Laurenčík, Milan, podpredseda NR SR (2021-05-27):
Ďakujem. Na vaše vystúpenie evidujem jednu faktickú poznámku. Končím možnosť prihlásiť sa. Nech sa páči, pán poslanec Marek Kotleba.
Sulík, Richard, predseda NR SR (2011-02-09):
Prosím, hlasujte, teraz. (Hlasovanie.) Zo 148 prítomných poslancov hlasovalo 80 za, 68 sa zdržalo. Schválili sme, že tento návrh zákona prerokujeme v treťom čítaní ihneď. Otváram rozpravu. Do rozpravy sa neprihlásil nikto. Vyhlasujem rozpravu za skončenú a pristúpime k hlasovaniu o návrhu zákona ako celku.
Kozelová, Monika, poslankyňa NR SR (2021-05-03):
Ja by som rada ozrejmila niektoré otázky aspoň tak narýchlo. Áno, máte pravdu. Zákon o sponzoringu sa pripravuje veľmi intenzívne, takže možno preto odtiaľ vypadol. Peniaze z hazardu do kultúry taktiež potečú, takže to je odpoveď. Čo sa týka 5 mil. do kultúrnych pamiatok v regiónoch, pani ministerka to už spomínala v pléne, do pamiatok pôjde 283 mil. pre tento rok a to je viac ako 5 mil. a idú do všetkých regiónov. Čo sa týka Krásnej hôrky, podľa mňa Krásna hôrka mala byť už minimálne 5 rokov hotová, takže hovoriť o tom, že tento rok sa na tej Krásnej hôrke nič neudialo, je, bohužiaľ, také smiešne pre mňa, lebo už, už dávno malo byť všetko opravené na Krásnej hôrke. Peňazí tam išlo dosť, podľa môjho názoru aj viac, ako bolo treba. A čo sa týka Národnej galérie, či sa mu bude venovať taká pozornosť ako za vašej éry, ja si myslím, že bude, hneď ako, hneď ako sa mu najskôr, tej galérii, povenuje NKÚ. Takže asi toľko, čo viem, to vám odpovedám.
P. Paška, predseda NR SR: (2007-06-21):
(Hlasovanie.) 130 prítomných, 103 za, 3 proti, 24 sa zdržalo. Aj tento návrh pani poslankyne Smolkovej sme prijali.
Glváč, Martin, podpredseda NR SR (2016-09-22):
Ďakujem vám. Pán Budaj tu nie je, asi to nebol procedurálny návrh. Nech sa páči do rozpravy, pán poslanec Ivan, nech sa páči.
Laurenčík, Milan, podpredseda NR SR (2022-03-24):
Ďakujem, pani predsedníčka. Prosím, zaujmite miesto pre navrhovateľov. Ja teraz otvorím rozpravu k tomuto bodu programu, do ktorej som dostal jednu písomnú prihlášku. Prihlásil sa pán poslanec Miroslav Žiak. Nech sa páči, pán poslanec, máte slovo.
Kočiš, Eduard, poslanec NR SR (2022-05-19):
Veľmi pekne ďakujem za slovo, pán predseda. Ak nepriateľ robí chyby, je naozaj zbytočné ho ne upozorňovať, ale v tomto prípade tieto chyby môžu stáť Slovenskú republiku značné finančné prostriedky, ktoré budú evidentne použité nie adresne. Ak sa bavíme o daňovom bonuse, ten je, ten je fajn. Ak sa bavíme o znížení odvodového zaťaženia, to je super. Ak sa budeme baviť o navýšení rodinného prídavku pre dieťa, je to tiež veľmi dobrá vec. Ale s čím ja mám najväčší problém, je to nezmyselné krúžkovné alebo neviem, akým spôsobom by som to už len nazval. Proste táto päťdesiateurová suma, ktorá by mala ísť na každé jedno dieťa, je podľa mňa naozaj neadresná a úplne sa minie účinkom. Nebudem ďalej spomínať alebo rozvíjať, že koľko zamestnancov sa musí prijať, aby vôbec takáto bola výplata možná, aký IT nový systém alebo aká aplikácia sa bude musieť vymyslieť, kto ju bude vyvíjať, kto ju bude prevádzkovať, koľko peňazí na to pôjde, len teraz vieme, že to bude stáť nejakých 
9 miliónov eur, len na samotnú aplikáciu, jej vývin alebo jej prevádzku, plus tam bude do 500 zamestnancov, ktorých bude treba finančne nejakým spôsobom dotovať. Čiže ak ideme znižovať zlú hospodársku, finančnú, sociálnu a rodinnú situáciu na Slovensku, tak toto ak má byť nejaký, nejaký, nejaký model, akým spôsobom to chceme znížiť, resp. ako chceme ochrániť aj verejné financie, tak toto je podľa môjho názoru nie veľmi dobré. To, že vládne strany nenašli kompromis, je iba vizitka tá, že komunikácia vo vládnej koalícii zlyháva, vládne strany skôr pozerajú na to svoje ego, čiže komunikovať treba nielen na úrovni ministrov, na úrovni predsedov poslaneckých klubov, ale to, že to predvádzate aj tuná v pléne Národnej rady Slovenskej republiky pred zrakmi občanov Slovenskej republiky, je iba vaša vizitka a nie je to príliš dobré.
Sulík, Richard, predseda NR SR (2011-02-02):
Ďakujem vám. Slovo má pán poslanec Senko.
Mikulec, Roman, minister vnútra SR (2022-09-23):
Ďakujem pekne, pán predseda. Vážený pán predseda, vážené dámy poslankyne, vážení páni poslanci, návrh novely zákona o Hasičskom a záchrannom zbore reaguje na potreby a poznatky vyplývajúce z aplikačnej praxe výkonu štátnej služby príslušníkov Hasičského a záchranného zboru a príslušníkov Horskej záchrannej služby, ktorí taktiež spadajú do pôsobnosti zákona o Hasičskom a záchrannom zbore. Definícia štátnej služby týchto príslušníkov sa rozširuje o plnenie úloh zboru príslušníkov v zahraničí. Doba zaradenia príslušníka mimo činnej štátnej služby z dôvodov vylučujúcich vykonávanie štátnej služby bez nároku na služobný plat sa nebude započítavať do času výsluhy rokov hodnosti a zo závažných dôvodov bude možné príslušníka preveliť do iného miesta výkonu štátnej služby a s jeho súhlasom až na šesť mesiacov. Zriaďuje sa nová funkcia nadriadeného, ktorým bude vedúci zmeny. Zavádza sa nový dôvod zaradenia príslušníka mimo činnej štátnej služby a explicitne sa uvádza povinnosť príslušníka podrobiť sa v súvislosti s výkonom štátnej služby dychovej skúške, prípadne aj vyšetreniu z dôvodu, či nie je pod vplyvom návykových látok. Príslušník trvale sa starajúci o dieťa bude mať nárok na dovolenku vo vyššej výmere, čím sa táto právna úprava zosúlaďuje s právnou úpravou Zákonníka práce. Nanovo sa upravujú ustanovenia o rekondičnom pobyte, ktorý sa bude môcť vykonať v kúpeľoch, kúpeľných zariadeniach ministerstva vnútra alebo formou aktívneho odpočinku na území Slovenskej republiky. Vážený pán predseda, vážené dámy poslankyne, vážení páni poslanci, záverom si vás dovoľujem požiadať o prerokovanie predloženého materiálu. Ďakujem pekne.
Bugár, Béla, podpredseda NR SR (2011-02-11):
Nech sa páči, prezentujme sa a hlasujme o tomto návrhu. (Hlasovanie.) Prítomných 76 poslancov, za návrh 76. Konštatujem, že danú novelu zákona sme schválili. Ďalej prosím predsedu výboru pre hospodárstvo, výstavbu a dopravu poslanca Stanislava Janiša, aby uvádzal hlasovanie v druhom čítaní o návrhu skupiny poslancov Národnej rady na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní (tlač 186). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 186.)
Blaha, Ľuboš, podpredseda NR SR (2023-12-15):
Za klub Sloboda a solidarita sa do rozpravy prihlásil pán poslanec Ondrej Dostál.
Grendel, Gábor, podpredseda NR SR (2022-10-18):
Pán poslanec Štefan Kuffa.
Glváč, Martin, podpredseda NR SR (2017-03-21):
Ďakujem. S faktickou poznámkou jeden pán poslanec. Ukončujem možnosť sa prihlásiť. Pán poslanec Mihál, nech sa páči.
Podmanický, Ján, poslanec NR SR (2012-07-31):
Pán podpredseda, o vašich manažerských schopnostiach sa radšej vyjadrovať nejdem. A takisto sa nejdem vyjadrovať k tomu, ako ste stavali diaľnice, lebo ja si myslím, že všetci na Slovensku vedia, ako ste ich stavali, len vy žijete v nejakom sne o tom, aký ste manažér. Ale vyjadrím sa možno k niektorým vašim, alebo k etickému rozmeru niektorých vašich krokov. Som z Kysúc, a preto by ma možno potešilo, keby ste vysvetlili konečne, prečo ste uzatvorili taký výhodný dodatok, respektíve mimosúdne vyrovnanie s konzorciom Štrabák, Zipp a Skanska, ktorí sa súdili so štátom o 5,6 mil. eur za práce, ktoré si mimochodom nikto u nich neobjednal. Súdili sa o 5,6 milióna. Vy ste im mimosúdne podpísali vyrovnanie 16 miliónov. Šestnásť miliónov eur ste im podpísali, hoci oni si uplatňovali na súde nárok voči štátu len 5,6 milióna. No toto ak mi vysvetlíte, tak budem veľmi rád. Lebo len tu šmahom ruky, jedným podpisom ste poslali 10 mil. eur nejakej súkromnej firme, ktorá si nárokovala nejaké peniaze, na ktoré podľa názoru odborníkov nárok nemala. O vašej možno etickej spôsobilosti hovorí aj vaše, hovoria aj vaše sľuby, ktoré ste dávali zamestnancom železníc, ktorých ste hromadne prepúšťali, ako sa o každého jedného postaráte. Nepostarali ste sa ani o jedného. Tí ľudia sú na úradoch práce a hľadajú si prácu svojpomocne. Nepomohli ste nikomu, pán poslanec, pán podpredseda. No a o zlatých padákoch, ako si ich vysvetľujete, boli ste zodpovedný za stámiliónové úniky zo štátneho rozpočtu do súkromných vreciek. A vy poviete, že ste ušetrili?! Tak, pán podpredseda, vy naozaj žijete v nejakom svojom sne.
Klus, Martin, poslanec NR SR (2018-10-23):
Ďakujem. Martin hovoril o tom, že ešte nie je neskoro, no, pozerajúc na hodinky, je 22.38 hod., ja mám pocit, že naozaj už je pomerne pokročilá doba, ale on tým chcel povedať, že nie je neskoro zísť z kratšej cesty a že šanca tu ešte stále je. Ja sa tiež prihováram za túto možnosť, a keď už spomínal aj vyšehradskú spoluprácu a to, akým spôsobom je vnímaná kvalita demokracie v týchto krajinách, nedá mi nevrátiť sa k tomu, čo sa momentálne deje v Poľsku. Dámy páni, uvedomme si, že v Poľsku sa dejú podobné zmeny, ako nás čakajú, pokiaľ toto dnes prejde. Pripravme sa na to, že imidž Slovenska nebude v tej chvíli oveľa lepší, ako je ten súčasný poľský, nehovoriac o tom, že tu je aktuálny článok 7. A to už sú trošku širšie súvislosti, ktoré by sme mali mať na pamäti, keď tu dnes diskutujeme o ústavnej zmene, ktorá sa nás bude týkať až do roku 2031 a možno aj dlhšie.
Svrček, Miloš, poslanec NR SR (2022-12-07):
Ďakujem pekne za slovo, pán predsedajúci. Predkladám návrh na prijatie ústavného zákona, ktorým sa mení a dopĺňa Ústava Slovenskej republiky. Cieľom predloženej novelizácie je reagovať na rozhodnutie Ústavného súdu Slovenskej republiky zo 7. júla 2021 o ústavnosti predmetu referenda. Dosť bolo vysvetlené v rámci prvého čítania aj v rámci rokovania ústavnoprávneho výboru, takže v predmetnom návrhu, len v krátkosti v úvodnom slove, sa navrhuje doplniť možnosť skrátiť prebiehajúce volebné obdobie Národnej rady Slovenskej republiky dvoma spôsobmi, a to ústavným zákonom alebo referendom, upresňuje sa doterajšie znenie v čl. 98 ods. 2 Ústavy Slovenskej republiky, ktoré môže vyvolávať rozdielne interpretácie. Navrhuje sa priamo do textu Ústavy Slovenskej republiky zakotviť povinnosť pre predsedu Národnej rady Slovenskej republiky zabezpečiť zverejnenie platného výsledku referenda v Zbierke zákonov Slovenskej republiky a do čl. 98 sa navrhuje doplniť nový ods. 3, ktorý jednoznačne ustanovuje záväznosť a priamu účinnosť platného výsledku referenda o skrátení volebného obdobia Národnej rady Slovenskej republiky. Takýto platný výsledok by mal za následok automatické ukončenie prebiehajúceho volebného obdobia a to dňom, kedy je platný výsledok referenda vyhlásený v Zbierke zákonov. Ja sa však v rámci rozpravy prihlásim aj do rozpravy, pretože mám pripravený aj pozmeňujúci návrh, ale viem, že aj ostatní kolegovia chcú vystúpiť v rámci otvorenej rozpravy, kde by chceli predložiť pozmeňujúce návrhy, takže v úvodnom slove zatiaľ všetko a vystúpim tiež v rámci rozpravy. Ďakujem za slovo.
Grendel, Gábor, podpredseda NR SR (2020-04-24):
Pán poslanec Marek Kotleba.
Glváč, Martin, podpredseda NR SR (2017-12-05):
Nekomentujte. Pán poslanec Matovič, prestaňte komentovať rečníka!
Krajkovič, Mikuláš, poslanec NR SR (2011-07-07):
Podotýkam, že v tomto čase bol v budove Národnej rady a nič nebránilo tomu, aby prezidenta Ukrajiny prijal. Hovorí sa, že funkcia predsedu Národnej rady nemôže za to, kto je jej nositeľom, ale tento neúctivý krok voči nášmu susedovi nemusí ostať bez určitých konzekvencií, čo určite pocítite aj vy, pán minister, pri vašich kontaktoch s ukrajinskými partnermi. Ja osobne to chápem tiež ako istú devastáciu aj mojej práce ako predsedu Skupiny priateľstva poslancov Národnej rady Slovenskej republiky s Ukrajinou. Už keď sme pri interpelácii, skúste mi vysvetliť, či je bežná prax, aby sa na prijatia hlavy štátu ponúkali podpredsedovia Národnej rady v čase, keď sa predseda Národnej rady Slovenskej republiky nachádza v budove Národnej rady. Ďakujem. Túto interpeláciu odovzdám na podateľni Národnej rady.
Martvoň, Anton, poslanec NR SR (2015-03-13):
Ďakujem pekne. Pán poslanec, no v podstate vy ste trošku, trošku ste nás nepochopili, zmysel tohto nášho návrhu zákona. My prichádzame s týmto zákonom ako so sociálnym nejakým riešením športovcov dôchodcov. My neprichádzame s tým, ako ste vy prišli v minulosti, a to, čo sme my nepodporili, že vy chcete dávať celoživotnú rentu, teda keď niekto v štyridsiatich rokoch niečo vyhral, že dostane celoživotnú rentu a už nebude môcť pracovať. Nie, my s tým neprichádzame, my prichádzame práve ako s verziou príspevku k dôchodkom, tí, čo sa umiestnia a už sú v dôchodkovom veku a sú na dôchodku. Tí, čo vyhrajú v štyridsiatich rokoch nejakú olympiádu, v súčasnosti majú možnosť ešte ďalej športovať, ďalej zarábať, či už cez reklamu alebo aj iným spôsobom, či už napríklad výučbou na vysokých školách, teda na športových, alebo pôsobiť a fungovať v rámci športových klubov, ktoré berú dotácie od štátu a dokonca príspevky od štátu na ich fungovanie. Čiže to je prvý moment, a to je aj ten rozdiel, že vy ste nepredložili takýto návrh zákona, z čoho obviňujete nás, že my sme vám niečo zobrali alebo tento, vy ste predložili úplne niečo iné. Vy ste prišli v minulosti s celoživotnou rentou. Moja otázka ale znie, ja na niektoré tie vaše veci budem potom reagovať osobitne, lebo nie je na toto čas tu teraz počas faktickej, že prečo ste vy so žiadnym komplexným riešením neprišli, keď ste boli pri moci, pri vláde? Však ste bol súčasťou vládnej koalície! Vy vždy prichádzate, alebo teda MOST – HÍD, iba keď ste v opozícii s tým, že idete pomôcť športovcom, ale keď ste pri moci, keď máte svojich ministrov, ste členmi vlády, s ničím neprídete, vtedy zrazu na všetko zabúdate. A tu je teraz ten rozdiel, že my prichádzame, poslanci, s týmto riešením počas toho, ako sme pri moci, ako sme pri vláde a prichádzame, áno, s riešením, ktoré nás obmedzuje finančne, preto sa sústreďujeme iba na športovcov dôchodcov. Ostatné veci vysvetlím potom osobitne.
T. Mikuš, poslanec: (2007-06-20):
Pán predseda, dajte, prosím, hlasovať o návrhu zákona ako o celku.
Náhlik, Peter, poslanec NR SR (2017-10-11):
Pán predsedajúci, budeme hlasovať o bodoch zo spoločnej správy 1 až 31 s odporúčaním gestorského výboru schváliť.
Pčolinský, Peter, poslanec NR SR (2016-09-12):
Ďakujem pekne. Pani kolegyňa Remišová, keď som vás tak počúval, tak uvedomil som si, že pán Danko ide meniť rokovák, pritom pán Danko má politické skúsenosti ako ja. Je tak isto dlho v Národnej rade ako ja a ja by som si nedovolil po tak krátkom pôsobení predložiť nejakú novelu rokovacieho poriadku bez toho, aby prebehla nejaká širšia diskusia s kolegami, ktorí sú skúsenejší, ktorí sú tu podstatne dlhšie, respektíve ktorí sú tu, ako pán podpredseda Bugár, teraz bez urážky, neviem, dvadsať rokov alebo koľko, neviem, osemnásť. Čiže bez takejto nejakej diskusie ja si neviem predstaviť, aby som so skúsenosťami svojimi, respektíve pán Danko, predložil nejakú zmenu. To je jedna vec. Druhá vec. Viete, mňa pri vašom vystúpení napadla jedna vec. Pán Danko mal na svojich billboardoch „hrdo, odborne a slušne“. Vzhľadom na jeho pôsobenie kľudne si môže dať na tie billboardy „pyšne, amatérsky a neslušne“. Ďakujem.
Galek, Karol, poslanec NR SR (2022-12-01):
Juraj, ak si počúval, ja som sa dotýkal najmä tých stropov pre tie technológie a toto my v parlamente nevyriešime. Toto je naozaj niečo, čo musí byť stanovené či už ministerstvom financií, alebo ministerstvom hospodárstva. Musí tam prebehnúť naozaj debata s tou odbornou verejnosťou. Pokiaľ toto bude určené a bude to definované presne tak, ako to majú napríklad v Českej republike, kde majú pre každú jednu technológiu stanovený strop, tak potom sa o tom poďme baviť. A tak isto rýchlo, ako sme vedeli dostať do skráteného legislatívneho konania tento návrh zákona, ja kľudne všetkými desiatimi podporím aj ďalšie skrátené legislatívne konanie. Teda neviem presne, aký je tam ten proces, ale tak ako je dnes tento zákon nastavený, je to iba bianko šek vláde, ktorej, bohužiaľ, ja nedôverujem.
B. Bugár, podpredseda NR SR: (2002-06-27):
Pýtam sa pána ministra vnútra, či chce zaujať stanovisko k rozprave. Nech sa páči, máte slovo.
Ďuriš Nicholsonová, Lucia, podpredsedníčka NR SR (2016-12-06):
Prepáčte. Ďakujeme pekne za vaše vystúpenie, pán poslanec. Na vaše vystúpenie chcú zareagovať vo faktických poznámkach traja páni poslanci. Končím možnosť prihlásiť sa s faktickou poznámkou. Pán poslanec Antal, nech sa páči.
M. Hort, podpredseda NR SR: (2008-06-17):
A ďalším bodom je správa predsedu Národnej rady Slovenskej republiky o opatreniach, ktoré vykonal vo veci evidencie účasti poslancov na rokovacích dňoch schôdzí Národnej rady Slovenskej republiky . Dávam slovo predsedovi Národnej rady Pavlovi Paškovi, aby správu podal. Nech sa páči.
Hrnčiar, Andrej, podpredseda NR SR (2017-04-06):
Pán poslanec, vidím, že má záujem o doplňujúcu otázku. Nech sa páči.
Hrušovský, Pavol, podpredseda NR SR (2010-10-21):
Hlasujeme, páni poslanci, o návrhu, ktorý predložil pán poslanec a spoločný spravodajca Kaník. (Hlasovanie.) 143 prítomných, 83 za, 11 proti, 48 sa zdržalo, 1 nehlasoval. Návrh sme schválili. Prosím ďalší návrh.
Paška, Pavol, predseda NR SR (2012-08-06):
Pani poslankyňa Žitňanská.
Sulanová, Magdaléna, poslankyňa NR SR (2020-06-09):
Ďakujem pekne za slovo. Ja by som chcela k mojej mladšej kolegynke uviesť aj príklad z mojej rodiny. Viete, netreba sa len stále ohradzovať nejakými tabuľkami, nejakými prieskumami a tak ďalej. Tie môžu byť pravdivé, nemôžu, môžu pochybovať podľa toho, aký bol úmysel, aká bola snaha, či chcú ukázať pravdu alebo chcú skresliť. Samozrejme, obchodníci si urobia iné prieskumy, tí spotrebitelia iný. Tak ja by som vám chcela povedať jednu vec z mojej rodiny. Skutočne ak boli tie v nedeľu otvorené všetky, hlavne tie obchodné centrá, tak, samozrejme, mladá rodinka išla, mamičke sa nechcelo variť, išli do nákupných centier, naobedovali sa v McDonalde, poskakovali tam v tom detskom kútiku, kde je veľmi zlý vzduch, tam cirkuluje ten vydýchaný vzduch, áno, a, samozrejme, nakúpili veci, ktoré by aj neboli nakúpili, vôbec nepotrebovali nakúpiť, jednoducho tam potrebovali stráviť čas. Teraz, jak bolo zatvorené, išli na bicykle s deťmi, prešli celé Karpaty a tak ďalej. Každú nedeľu bol program, čiže to je to, netreba sa len stále odvolávať na nejakú morálnu nedeľu. Ja vám poviem tak, každý veriaci, ktorý chce ísť do kostola, pôjde do kostola. Ja som ešte v živote v nedeľu nenakupovala, či, lebo to nepotrebujem a nepovažujem za potrebné a nedeľu zásadne trávim s rodinou. Máme nedeľný obed a sme spolu, sme radi, že sa konečne môžme aspoň raz za týždeň porozprávať. Čiže o tom to celé je. Čiže to je ten sociálny aspekt. A chcem ešte povedať, čo sa týka tej ekonomiky, neverím tomu, že by to malo taký dopad. To je len strašenie. A tých, počet pracovníkov, ten obchodník si to vie, vie si to urobiť, vie to zoskupiť, tých pracovníkov na tých šesť dní a tieto, všetko sa to vyrovná. Zažila som to, keď boli nedele voľ... (Prerušenie vystúpenia časomerom.)
Kollár, Boris, predseda NR SR (2023-06-21):
Pýtam sa, vážené pani poslankyne, vážení poslanci, či každý poslanec využil svoje právo hlasovať alebo nehlasovať. Vyhlasujem hlasovanie za skončené. Prosím overovateľov, aby sa ujali funkcie. Vyhlasujem teraz prestávku. (Prestávka. Spracúvanie výsledkov tajného hlasovania.)
M. Hort, podpredseda NR SR: (2010-03-03):
Otváram rozpravu. Konštatujem, že do rozpravy som dostal jedinú prihlášku písomne, za poslanecký klub Strany maďarskej koalície sa hlási pán poslanec László Miklós. Po jeho vystúpení dám potom priestor a možnosť prihlásiť sa ústne. Pán poslanec, nech sa páči.
Beluský, Martin, poslanec NR SR (2019-06-26):
Ďakujem za slovo. Ešte raz, vážené panie poslankyne, páni poslanci, v súčasnosti zákon o podmienkach výkonu volebného práva určuje povinnosť všetkým volebným komisiám na všetkých úrovniach vyhotoviť písomne zápisnicu o výsledku hlasovania občanov vo voľbách. Tieto zápisnice kontrolujú a podpisujú členovia volebných komisií, ktorých delegovali kandidujúce politické strany alebo koalície. Po ukončení volieb sa tieto zápisnice spolu s ostatnými volebnými dokumentmi odovzdajú do úschovy obciam, resp. okresným úradom alebo Ministerstvu vnútra Slovenskej republiky. Žiaden zákon však neustanovuje povinnosť obciam, okresným úradom alebo Ministerstvu vnútra Slovenskej republiky zverejňovať tieto zápisnice o výsledku volieb. Zákon však takúto možnosť ani nevylučuje, preto je bežnou praxou, že niektoré obce tieto zápisnice na svojich webových sídlach zverejňujú. Pritom medzi základné politické práva každého občana patrí právo na informácie a medzi základné povinnosti orgánov verejnej moci je povinnosť informovať o svojej činnosti. Aj v zmysle § 3 zákona o slobodnom prístupe k informáciám má každý právo na prístupe k informáciám ma každý právo na prístup k informáciám, ktoré majú povinné osoby k dispozícii. Preto každý občan by mal mať právo nahliadnuť do hociktorej zápisnice o výsledku volieb. Toto právo by nemalo zostať iba pre politickými stranami delegovaných členov komisií. Preto navrhujeme, aby obce boli povinné zverejniť na svojom webovom sídle a na svojej úradnej tabuli zápisnice o priebehu a výsledku hlasovania vo volebných okrskoch na území obce, aby okresné úrady boli povinné zverejniť na svojom webovom sídle a na svojej úradnej tabuli zápisnicu okresnej volebnej komisie o výsledku hlasovania a aby štátna komisia pre voľby a kontrolu financovania politických strán bola povinná zverejniť na svojom webovom sídle a na svojej úradnej tabuli zápisnicu o výsledku volieb. Týmto spôsobom bude mať možnosť každý občan alebo subjekt dohľadať si informácie priamo zo zápisníc volebných komisií, čím sa prispeje k transparentnosti a posilneniu práva občanov na informácie. Predložený návrh zákona nebude mať žiaden vplyv na rozpočet verejnej správy. Ďakujem pekne.
Kamenický, Ladislav, minister financií SR (2019-10-15):
Ďakujem pekne. Vážený pán predsedajúci, vážení kolegovia, dovoľte mi z poverenia vlády Slovenskej republiky na dnešnom rokovaní Národnej rady predložiť a uviesť vládny návrh zákona, ktorým sa mení a dopĺňa zákon o účtovníctve v znení neskorších predpisov, ktorý vypracovalo Ministerstvo financií Slovenskej republiky na základe vlády Slovenskej republiky a návrhu auditu legislatívy z pohľadu goldplatingu, tzv. pozlacovania. Súčasťou návrhu je zvýšenie veľkostných podmienok, na základe ktorých vzniká povinnosť overovania účtovnej závierky audítorom z dnešných, pri majetku, z 1 milióna eur na 2 milióny eur. Tu by som chcel upozorniť, že maximálny limit v rámci Európskej únie sú 4 milióny, čiže ideme na polovičnú, teda polovičný stav. Pri čistom obrate z 2 miliónov na 4 milióny, opäť je to polovica z toho, čo nám povoľuje Európska únia. A počet zamestnancov 30 je nezmenený, v rámci EÚ je to až 50 zamestnancov. V súčasnosti tejto povinnosti zodpovedá cca 3 %, čo je 5400 obchodných spoločností. Po novom to bude cca 1,6 %, čo je 3100 obchodných spoločností. Čiže to je opäť úprava, ktorá sa snaží vyhovieť podnikateľom a znížiť ich záťaž. Zníženie počtu účtovných jednotiek, ktoré musia uvádzať vo výročnej správe nefinančné informácie týkajúce sa opisu politiky rozmanitosti. V súčasnosti robia opis tie, ktoré emitovali cenné papiere, ako sú napríklad akcie, dlhopisy, zmenky, šeky, kupóny. Navrhuje sa, tento opis aby robili iba tie, ktoré emitovali akcie, a týmto sa odstraňuje tzv. goldplating v zákone. Zavedenie overovania informácie o výkaze vybraných údajov z účtovnej závierky audítorom pre účtovné jednotky, ktoré nespadajú pod dohľad Národnej banky Slovenska. Informácie uvádzané vo výkazoch majú časté nedostatky. Napríklad výsledok hospodárenia nie je totožný s výsledkom vykazovania účtovnej závierke. Vo výkazoch sa aktíva nerovnajú pasívam. Vyskytujú sa súčtové chyby v prehľadoch. Predkladajú sa výkazy na starom tlačive, iné, ako je požadovaná štruktúra. Vážené pani poslankyne, páni poslanci, na záver mi dovoľte požiadať vás o podporu prijatia a schválenie predloženého návrhu vládneho zákona. Ďakujem pekne.
Tariška, Michal, generálny riaditeľ Sociálnej poisťovne (2024-06-26):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, v súlade s príslušnými ustanoveniami zákona o sociálnom poistení v znení neskorších predpisov predkladám návrh účtovnej závierky Sociálnej poisťovne za rok 2022 opätovne z dôvodu jeho neprerokovania v pléne Národnej rady Slovenskej republiky v ôsmom volebnom období z dôvodu zmeny volebného obdobia. V súlade s § 122 ods. 4 písm. c) tretím bodom zákona o sociálnom poistení v znení neskorších predpisov generálny riaditeľ Sociálnej poisťovne návrh účtovnej závierky predložil so stanoviskom dozornej rady Sociálnej poisťovne k tomuto návrhu na schválenie vlády Slovenskej republiky a po schválení vládou na schválenie Národnej rade Slovenskej republiky v termíne určenom na predloženie návrhu štátneho záverečného účtu. Návrh účtovnej závierky Sociálnej poisťovne za rok 2022 je vypracovaný v súlade s platnou legislatívou Slovenskej republiky. Obsahom návrhu sú súvaha, výkazy ziskov a strát, poznámky a správa o kontrolnej činnosti dozornej rady Sociálnej poisťovne. Účtovná hodnota majetku Sociálnej poisťovne k 31. 12. 2022 predstavovala sumu 1,617 mld. eur. Príjmy Sociálnej poisťovne v roku 2022 dosiahli výšku 10,052 mld. eur. Sociálnej poisťovni bol v roku 2022 poskytnutý transfer finančných prostriedkov zo štátneho rozpočtu vo výške 103,488 mil. eur. Zdroje Sociálnej poisťovne, vrátane prevodu prostriedkov z minulého roka k 31. decembru 2022 predstavovali 10,898 mld. eur. Výdavky alebo náklady Sociálnej poisťovne v roku 2022 dosiahli výšku 9,847 mld. eur a hospodárenie Sociálnej poisťovne k 31. decembru 2022 skončilo bilančným rozdielom 1,050 mld. eur. Na hospodárenie Sociálnej poisťovne má výrazný vplyv existencia starobného dôchodkového sporenia. Sociálna poisťovňa v roku 2022 postúpila dôchodkovým správcovským spoločnostiam príspevky v sume 1,115 mld. eur. Dovoľujem si požiadať o schválenie tohto návrhu. Ďakujem veľmi pekne.
Grendel, Gábor, podpredseda NR SR (2023-03-17):
Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. A vzhľadom na to, že štrnásta hodina už uplynula, tak prerušujem schôdzu do utorka, kedy budeme pokračovať o deviatej hodine ráno. (Prerušenie rokovania o 14.05 hodine.)
Bugár, Béla, podpredseda NR SR (2017-09-14):
Ďalej vystúpi s interpeláciou pani poslankyňa Dubačová ako posledná ústne prihlásená. Nech sa páči.
Puci, Róbert, poslanec NR SR (2023-10-25):
Ďakujem pekne, pán predseda. Chcel by som oznámiť kolegom z výboru pre hospodárske záležitosti, že výbor sa uskutoční dnes o 21.10 h v miestnosti č. 148, to je zasadacia miestnosť výboru pre pôdohospodárstvo a životné prostredie.
B. Bugár, podpredseda NR SR: (2004-06-29):
(Hlasovanie.) Prítomných 125 poslancov, za 68, proti 18, zdržalo sa 37 poslancov, nehlasovali 2. Konštatujem, že tento návrh uznesenia bol schválený. Ďakujem pekne. Pristúpime k hlasovaniu o správe o plnení Národného programu ochrany starších ľudí (tlač 739). Pán poslanec Blajsko, nech sa páči, ako spravodajca, môžeme pristúpiť k hlasovaniu. A. Blajsko, poslanec: Ďakujem. Pán predsedajúci, všetci máme v laviciach návrh uznesenia Národnej rady Slovenskej republiky, kde Národná rada Slovenskej republiky po prerokovaní správy o plnení Národného programu ochrany starších ľudí berie uvedený materiál na vedomie. A celkovo v rozprave vystúpili štyria páni poslanci a bol prednesený návrh na uznesenie Národnej rady od pána poslanca Hrdličku, ktorý máte takisto všetci v lavici. Navrhujem, aby sme hlasovali najskôr o návrhu uznesenia zo spoločnej správy.
P. Prokopovič, poslanec: (2006-12-07):
A, pán poslanec Pelegrini, no udivujete ma v poslednom čase, ešte ste len šesť mesiacov vo výbore pre hospodárstvo, keď ste mali možnosť načuchnúť trošku bližšie k tejto problematike, už ste taký expert, že už rozdávate rozumy napravo, naľavo. Ale zabudli ste povedať pri osobnej doprave jednu vec, keď tá krivka výdavkov išla trochu hore, to išlo po rozdelení osobnej a nákladnej dopravy, kde sa financovala osobná z nákladnej dopravy. Takže treba byť objektívny a nevyberať len to, čo sa mi kedy a kde hodí. Ďakujem.
Fecko, Martin, poslanec NR SR (2019-02-12):
Áno, ďakujem veľmi pekne. Pán kolega, tiež ja si myslím, že tam treba pozrieť na to, že kde je ten bod zlomu, kde je ten bod zlomu, kedy proste začneš už to nejakým spôsobom konzumovať tak, že už je to ako keby neregulované. A zdá sa mi, že pokiaľ nemáš zmysel života nejaký jasne zadefinovaný, kam chceš ísť, samozrejme, u tých mladých by to malo byť, ako tráviť voľný čas, lebo my sme porušili tie rôzne krúžky a všecko možné a zisťujem, že kopu mladých ľudí večer trávi po krčmách, po reštauráciách a to je ich zmysel ako života. Nechcem byť staromódny, ale ja som za mojich mladých čias mal dvojfázový tréning na futbal, ja som bol rád, že večer si môžem ľahnúť do postele, lebo nohy som mal také, by som povedal, že uťahané, že som bol rád, že idem spať a môžem sa ešte niečo naučiť. A momentálne, zdá sa mi, že my nedávame, lebo u mladých, o tom to je, aby mladí nedostali nejaký návyk, oni nemajú prakticky tie možnosti, ako tráviť ten voľný čas, ktorý by ho zaujal, že tá aktivita by ho zaujala, že chcem tam ísť. A o športe ani nehovorím, pretože tréneri hlavne mladších teda kategórií žiakov a dorastencov sú veľmi úzky profil v každých športoch a štát im nedáva ani, tým trénerom, takú tú vážnosť, aby sme tú ďalšiu generáciu k tomu športu nejakým spôsobom masovo, nie kusovo, ale masovo nejako primäli. To, že postavíme nejaké ihriská za pána Čaploviča, ktoré sú vôbec nevyužívané, neurobia masový šport na dedinách, pokiaľ tam nebudú obetaví ľudia, ktorých podporíme možnože a budú tam toho trénera robiť za tú minimálnu možnože nejakú podporu štátu, pretože chce, aby ďalšia generácia vyrastala normálne aj v tej jeho obci možno, lebo neni to všecko iba o mestách. Je to aj o tých obciach, kde, žiaľ, tá konzumácia alkoholu pri frustrácii z toho života, že nemá nádej, nevidí, kam ďalej, tak rieši to formou alkoholu a to je katastrofa. Takže tá reklama stopercentne nesmie... (Prerušenie vystúpenia časomerom.)
Šeliga, Juraj, podpredseda NR SR (2020-09-16):
Ďakujem. Prezentujme sa, prosím, a hlasujme. (Hlasovanie.) Prítomných 109 poslancov, za 99, proti nikto, zdržali sa 10. Hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, uveďte hlasovanie o pridelení výborom.
Kresák, Peter, poslanec NR SR (2016-09-07):
Ďakujem pekne, pán predsedajúci. Iba veľmi stručne. V rozprave vystúpilo celkove päť poslancov. Traja na základe písomnej prihlášky, dvaja na základe ústnej alebo teda ústnej prihlášky. Ja som veľmi rád, že, samozrejme, je to politická diskusia, ale som veľmi rád, že vlastne každý z tých vystupujúcich, áno, odzneli hlasy, ktoré pochválili návrh, vyzdvihli jeho pozitíva. Odzneli hlasy, ktoré poukázali na isté nedostatky, tých, ktorí to konštatovali, subjektívne teda, a boli hlasy aj kritické. Ale to je asi v poriadku. Dôležité ale podľa môjho názoru je v prvom rade to, že vlastne, samozrejme, v rámci prvého čítania nie je možné predkladať pozmeňujúce návrhy, ale nikto z tých, ktorý vystúpil, ani len nenaznačil, že by bol za to, aby sa nepokračovalo v rokovaní o tomto návrhu zákona. Asi si, a tomu som veľmi rád, asi si, tak ako sme v koalícii, tak ako aj kolegovia v opozícii, uvedomujeme si význam toho. Nemá význam hovoriť o tom, samozrejme, že jeden zákon nezmení svet alebo že sa všetko zrazu stane ideálnym. To je dlhý proces. Takže to nebudem opakovať, ale rozhodne predložený návrh zákona bol hodnotený a myslím, že právom je hodnotený ako významný posun v transparentnosti, ale aj v ochrane verejných financií. Preto možno iba úplne na záver dovoľte, aby som, chcel by som poďakovať pani ministerke za predloženie tohto návrhu, ani nielen jej, ale aj celému tímu pracovníkov ministerstva a aj ľudí mimo ministerstva, ktorí sa podieľali na jeho príprave. Takže vďaka a ja, samozrejme, potom, keď bude čas, dám návrh na to, aby sme pokračovali v druhom čítaní k tomuto návrhu zákona. Ďakujem veľmi pekne.
Blcháč, Ján, poslanec NR SR (2021-05-11):
Ďakujem pekne. Ja na vystúpenie kolegu Pročku by som chcel no len možno pár poznámok z vlastnej skúsenosti. Ja som už dlhé obdobie, viac než 30 rokov, aby som nebol presný, členom jedného poľovníckeho združenia v Liptove, tak ako boli tie poľovnícke združenia, väčšinou aj sa zachovali. Pokiaľ nás bolo v roku ’90 tridsať, dneska nás je už 36. Je to úžasná partia ľudí. Od čakateľov, je ďalších 10 od 18-20 rokov, až po dôchodcov, už ľudí, ktorí naozaj prežili s poľovníctvom celý život, a robia všetky tie veci, ktoré musia robiť. A lebo ak si poľovník, vieš, čo to obnáša sa vystrojiť a vyzbrojiť, ako sa stať členom poľovníckeho združenia, jak nie je jednoduché plniť si povinnosti v tom revíri, kŕmenie, brigády a hlavne plniť potom aj plán lovu a chovu, alebo chovu a lovu, aby som bol presný. Nemali by sme asi tak jednoznačne, aj keď, samozrejme, existujú tie tzv. režijné revíry, treba pomenovať, kde sú, koľko ich je, ako sa s nimi nakladá, akú majú funkciu a tak ďalej. Ale väčšinou to poľovníctvo je združované v poľovníckych združeniach, ktoré plnia svoju aj sociálnu funkciu, aj takú nejakú ochranársku, environmentálnu, presne tie veci, o ktorých aj hovorí tá petícia, sa stále budem k tej petícii vracať, pretože tá petícia má hlavu a pätu. A chcem poopraviť, nechal som sa trošku uniesť v tom prvom vystúpení, že, samozrejme, že petícia požaduje, aby sa v tom zákone, ktorý sa pripravuje, v novelizácii zákona, ktorý, samozrejme, bude reflektovať súčasnú dobu, aby sa objavili tie veci, ktoré tam sú. Viete, tá komora nemá len tie organizačné povinnosti, ale napríklad reprezentuje aj do zahraničia. Tam má kopu funkcií a na to potrebuje... (Prerušenie vystúpenia časomerom.)
Huba, Mikuláš, poslanec NR SR (2013-10-22):
Ďakujem pekne za slovo. Chcem len pripomenúť členom a členkám výboru pre pôdohospodárstvo a životné prostredie, že schôdza výboru sa koná zajtra o 8.45 hodine v zasadačke výboru. Ďakujem.
Kotleba, Marian, poslanec NR SR (2018-05-29):
Pán poslanec Kéry, ja oceňujem vašu snahu o kádrový posudok niektorých členov nášho poslaneckému klubu. Len, žiaľ, vychádzali ste z nie úplne presných informácií a možno nie celkom preverených vecí. Ja chápem, že mediálne obraz v niektorých veciach je taký, aký je. Ale keď chceme robiť kádrové posudky, tak musíme ísť hlbšie za tými informáciami. Čiže ja absolútne to nevnímam ani v zlom, ani nejako negatívne, pretože dnes a včera sa tu rozprávame úplne iné veci, a vy ste aj teraz potvrdili váš postoj. Ja sa vám chcem za to poďakovať a ja sa poďakujem každému jednému poslancovi, ktorý bude za tento náš návrh hlasovať. Môžu nám robiť kádrové posudky, to jednoducho nie je pre mňa v tejto veci a v tejto záležitosti vôbec smerodatné. Naozaj sa bude rozhodovať len o tom, kto bude za, kto bude proti, kto sa alibisticky zdrží. A preto som rád, aj to, čo ste povedali, nie ste ani fašista, ani alibista. Super, my tiež nie sme ani fašisti, alibisti. Ďakujem pekne.
Matovič, Igor, poslanec NR SR (2011-07-13):
A chcel by som poprosiť poslancov strany SMER, aby si cez prázdniny rozmysleli, či vlastne sú sociálna demokracia a sú proti Zákonníku práce,...
J. Burian, poslanec: (2007-11-28):
Budeme najprv hlasovať o bodoch spoločnej správy, a to najprv o bodoch 1 až 37 s odporúčaním gestorského výboru schváliť ich.